भ्याली पब्लिकमा बास्केटबल
भ्याली पब्लिक माविको आयोजनामा प्रथम भ्याली पब्लिक अन्तरकलेज (प्लस टु) ब्वाइज बास्केटबल प्रतियोगिता बुधबार सुरु हुनेछ ।
काठमाडौँ — भ्याली पब्लिक माविको आयोजनामा प्रथम भ्याली पब्लिक अन्तरकलेज (प्लस टु) ब्वाइज बास्केटबल प्रतियोगिता बुधबार सुरु हुनेछ ।प्रतियोगितामा ८ टिमको सहभागिता रहने मंगलबार भ्याली पब्लिकका प्रिन्सिपल कृष्ण अधिकारीले जानकारी गराए । सहभागी टिमलाई २ समूहमा विभाजन गरी लिगकम नकआउट आधारमा खेलाइने छ ।समूह ‘ए’ मा जेभियर कलेज, टाइम्स कलेज, हेराल्ड कलेज र साइपाल एकेडेमी तथा समूह ‘बी’ मा भ्याली पब्लिक कलेज, अक्सब्रिज कलेज, ट्रिनिटी कलेज र एन्जल्स हर्ट कलेज छन् । समूहका शीर्ष २ टोली सोझै सेमिफाइनलमा पुग्नेछन् ।विद्यालय व्यवस्थापन समितिका अध्यक्ष पूर्वमेजर लिलबहादुर गुरुङले कोभिड–१९ का कारण लामो समयसम्म सुस्ताएको विद्यालय खेलकुद गतिविधिलाई प्रतियोगिताले केही हदसम्म खेलाडीलाई चलायमान बनाउन मदत पुग्ने बताए ।आयोजक भ्याली पब्लिकका कप्तान सक्रिय अधिकारीले प्रतियोगिताले प्रतिभावन खेलाडीको पहिचान गर्न सहयोग पुग्ने बताउँदै आफ्नो टिमको लक्ष्य उपाधि रहेको बताए । प्रतियोगिता संयोजक पूर्ण न्यौपानेले विगतमा भ्याली पब्लिकले विद्यालयस्तरीय बास्केटबल आयोजना गर्दै आएकामा प्लस टुमा पनि अध्ययन सुरु भएकाले पहिलोपटक कलेजस्तरीय प्रतियोगिता गर्न लागिएको बताए । पुस २६ सम्म चल्ने प्रतियोगिताका खेल कपनको भंगालस्थित आयोजक भ्याली पब्लिकको आफ्नै कोर्टमा हुनेछ ।